Kamu bisa jelasin ke aku soal Pintu (alaik) dalam bahasa minangkabau?

Pintu adolah sabuah bukaan pado dindiang / bidang nan mamudahkan sirkulasi antar ruang-ruang nan babateh jo dindiang / bidang tasabuik. Pintu biasonyo ditamui pado bangunan, misalnyo rumah. Selain tu, pintu tadapek juo pado kandaraan, lamari, dan lain-lain. Pintu dapek babuka jo banyak caro, ajak baputar pado tangahnyo, dilipek, dan lain-lain. Pintu biasonyo bakunci, dan urang nan diagiah kunci pintu manandoan parubahan status manjadi urang dalam atau juru kunci.

Kabanyakan pintu tabuek dari kayu dan salabiahnyo, pado panggunoan nan tabateh tabuek dari aluminium, bosi dan plastik PVC. Pintu kayu tadiri dari babarapo jinih. Nan paliang umum iyolah pintu nan tabuek dari kayu utuah. Salain tu tadapek jua pintu kayu jinih "flush", nan di dalamnyo tadapek ruang hampa.

Flush door dikana juo jo engineering door, teknologi iko tobik sabagai subtitusi pintu kayu solid mangingek samakin suliknyo kayu kareh dari utan alam dan samakin maningkeknyo kabutuhan akan pintu sairiang paningkekan kabutuhan tahadok parumahan.

Kini, parumahan manangah ka bawah labiah banyak manggunoan jinih pintu engineering door, basobok harogo labiah murah tapi model dan desain sangek variatif dan manariak. Manganai kakuatan tagantuang dari proses produksinyo dan pamilihan bahan.